“Прамежкавыя вынікі нашай работы ў сферы інфарматызацыі даволі высока ацэнены сусветнай грамадскасцю. Так, у рэйтынгу Міжнароднага саюза электрасувязі па развіцці інфармацыйна-камунікацыйных тэхналогій наша краіна займае дастаткова высокае трыццаць першае месца сярод ста сямідзесяці краін, за год палепшыўшы сваю пазіцыю на пяць пунктаў. Асобна трэба падкрэсліць, што сярод краін СНД мы тут першыя”, — адзначыў Андрэй Кабякоў.